Tere Vadén

Tere Vadén (s. 1969) on suomalainen filosofi, jonka teokset käsittelevät useita nykyfilosofian kysymyksiä kognitiotieteestä ja tekoälyn tutkimuksesta taiteenfilosofiaan ja yhteiskuntateoriaan. Vadén on Tampereen yliopiston teoreettisen filosofian ja Lapin yliopiston kasvatustieteiden tiedekunnan kognitiotieteen filosofian dosentti.

Vadén väitteli vuonna 1996 kognitiotieteen filosofian alaan kuuluvalla tutkimuksella ja osallistui Tampereen yliopistossa syntyneen fenomenologiryhmittymän toimintaan. Vadén on suuntautunut kulttuuri- ja yhteiskuntafilosofiaan teoksillaan Kalervo Palsasta, suomalaisesta ajattelusta ja vapaiden ohjelmistojen filosofiasta sekä taiteen tutkimuksen menetelmäopista. Lisäksi hän on kirjoittanut ja suomentanut useita Martin Heideggerin ajattelua käsitteleviä tekstejä. Viime vuosina Vadén on käsitellyt politiikan ja kulttuurin materiaalisia ja henkisisiä edellytyksiä, erityisesti energian kokemuksellisia ulottuvuuksia. Pekka Torvinen luonnehti Helsingin Sanomissa Vadénin yhdessä Antti Salmisen kanssa kirjoittamaa energiafilosofiaa "poikkeukselliseksi jopa koko maailmassa." 

Vadén on toiminut filosofian opettajana ja luennoitsijana Skövden yliopistossa Ruotsissa, interaktiivisen median ja filosofian ma. professorina Tampereen yliopistossa ja ma. professorina Aalto-yliopiston taiteiden ja suunnittelun korkeakoulun taiteen laitoksella. Hän on globaaleja ympäristö- ja resurssikriisejä ja niiden vaikutuksia suomalaiseen yhteiskuntaan tutkivan BIOS-tutkimusyksikön jäsen ja toimii Statistical Studies in Peer Production -tutkimushankkeessa. Vuonna 2011 hän oli mukana perustamassa nimettömän tutkimusrahoituksen palvelua. 

Vadén toimi vuosina 2006–2010 filosofisen aikakauslehden Niin & näin päätoimittajana Jarkko S. Tuusvuoren rinnalla. Vuonna 2015 hänestä tuli Robin Hood Asset Management -osuuskunnan toiminnanjohtaja. 

Esa Leskisen ja Sami Keski-Vähälän dokumenttiteatteria edustavassa näytelmässä 11. hetki, joka sai ensi-iltansa Kansallisteatterissa maaliskuussa 2019, esiintyi roolihahmo ”Tere Vadén”. Helsingin Sanomien arvio kuvasi esitystä: ”Näyttelijät lukevat pimeällä lavalla filosofi Tere Vadénin sanoja. Hän saarnaa uusliberalismista, siitä, miten se on muodostunut yhteiskunnan ohjaavaksi voimaksi."

 Teokset 

The symbolic and subsymbolic theories in cognitive science, 1996 (väit.)
  PDF
  PDF 
Dimensions of Conscious Experience, (toim. Paavo Pylkkäsen kanssa), 2001


Rock the Boat. Localized Ethics, the Situated Self, and Particularism in Contemporary Art, (Mika Hannulan kanssa), 2003



Artistic Research, (Mika Hannulan ja Juha Suorannan kanssa), 2005. 
  PDF 

Wikiworld. Political Economy of Digital Literacy, and the Promise of Participatory Media. (Juha Suorannan kanssa), 2008. 

 Wikiworld. Uudistettu laitos. (Juha Suorannan kanssa), 2010.  Esittely 

  PDF



 PDF
 Hannula, Mika, Suoranta, Juha & Vadén, Tere. Artistic Research Methdology. Narrative, Power and the Public. Peter Lang, New York 2014. .
 Heidegger, Zizek and revolution. Rotterdam: Sense Publishers 2014. .
 Salminen, Antti & Vadén, Tere: Energy and Experience. An Essay in Nafthology. Chicago: MCM' 2015. . PDF
 Salminen, Antti & Vadén, Tere: Elo ja anergia. Tampere, niin & näin, 2018. .
Unfolding the Big Picture. Essays in Honour of Paavo Pylkkänen. Edited by Petteri Limnell and Tere Vadén. Philosophical Studies from the University of Helsinki 50. Helsinki. .
Salminen, Antti & Vadén, Tere: Merkitys ja ala-aine. Tampere. niin & näin, 2024. 

Lähteet

 Aiheesta muualla 
 Tere Vadénin blogi.
 Pasi Takkinen: Öljyn sumu peittää energiatulevaisuuden – Filosofi Tere Vadénin haastattelu Elonkehä 1/2023.
Jukka Huusko: Voittaako ihmiskunta öljyn kirouksen ajoissa vai tuhoutuuko sivilisaatio? Filosofi Tere Vadén vertaa ihmisen öljyriippuvuutta huumeaddiktioon. Helsingin Sanomat 4.5.2019.
 Korkkula, Vesa: Tere Vadénin haastattelu Minervan Pöllö 1/2011.
 Pelttari, Mikko: Paikallisen ajattelun jäljillä – Tere Vadénin haastattelu. Paatos 1/2007
 Vadén, Tere: Tieto olkoon vapaata. Voima 10/2003. 

Luokka:Suomalaiset filosofit
Luokka:Vuonna 1969 syntyneet
Luokka:Elävät henkilöt